Viëtnam laat vogtigheid in die oog | Netwerk24
Deur Charl Adams, Century City 11 Oktober 2018 00:00
Nadat ek Bun Booyens se aangrypende vertelling oor Viët­nam gelees het, is daar so ’n vogtigheid in my oë.
Bykans twee jaar gelede gaan speel ek en ’n maat gholf in die Hoi An-gebied. Ons ervaringe is presies soos Booyens dit beskryf. Honderde fietse, ’n kakofonie van klanke en wat vir ons Westerlinge soos ’n chaos lyk.
Tog is daar ’n onderliggende orde en ons sien of hoor geen padwoede of antisosiale gedrag nie. Ek dink hul Boeddhistiese geloof het iets te make met hul vredeliewende aard.
Terwyl ons vliegtuig opstyg, sien ek deur die kajuitvenstertjie doer onder die uitgestrekte begraafplase met derduisende wit kruisies. Die gevolge van ’n nuttelose en barbaarse oorlog. Afrikaans Kind van Belofte - Child of Promise - A Bible story about the Birth of Isaac by Linda Sue Pochodzay Edwards
Kind van Belofte
Charlie het opgewonde op en af gespring. Dit was die dag waarvoor hy SOOOO lank gewag het. "Mag ek hom vashou? ASSEBLIEF? Kan ek? Kan ek? Ek wil die baba vashou."
Pa het afgebuk en hom oor die kop gevryf en vir hom gesê om in die groot stoel te gaan sit. Ma het sy nuwe baba boetie versigtig in sy arms neergesit. Charlie het na die baba se klein handjies gekyk en al sy klein toontjies getel. Terwyl hy die baba liefdevol vasgehou het, het hy gedink hoe wonderlik dit was om 'n ouboet te wees.
Abraham was 'n man wat God baie liefgehad het. Hy het dit geniet om tot God te bid en elke dag met Hom te gesels. Hy het sy bes gedoen om God te gehoorsaam. Op sy beurt, was God tevrede met Abraham. God het Abraham geseën deur vir hom baie grond te gee. Trouens – God het vir Abraham gesê om in elke rigting so ver as wat hy kon sien, te kyk, en daardie grond sou syne wees. God het Abraham geseën met groot troppe skape en kuddes beeste. Hy het Abraham geseën met baie dienaars om te help sorg vir die grond en die diere. God het Abraham so baie geseën dat hy die rykste man in die wêreld geword het in daardie tyd.
MAAR...daar was steeds een ding wat Abraham meer as enigiets anders in die HELE wêreld wou gehad het. . . .
. . . Abraham wou hê dat sy vrou, Sara, 'n SEUN moes hê.
Hy het die nag onthou waarin God met hom gepraat en gesê het, "Abraham! Kyk op na die sterre en kyk of jy dit kan tel."
Abraham het opgekyk, maar natuurlik was dit vir hom onmoontlik om al die sterre te tel. Daar was so baie regdeur die hele hemel. Daar was geen manier dat almal getel sou kon word nie!
Toe het God gesê, "Jou nageslag sal soos die sterre wees. Daar sal so baie wees, dat hulle nie getel sal kan word nie."
DIT was 'n wonderlike belofte en Abraham het GEGLO dat dit sou gebeur, omdat GOD GESÊ HET DIT SOU. Maar daardie belofte was SOOOOOO lank gelede gemaak. "WANNEER sal dit ooit gebeur?" het hy gewonder.
Hy het die keer onthou wat hy gelag het. Die Here het aan hom verskyn en belowe dat hy en Sara, sy vrou, 'n kind sou hê, en dat hy die vader van baie nasies sou wees, en dat sommige van sy nasate selfs KONINGS sou wees.
Hy het gelag omdat Sara reeds NEGENTIG JAAR OUD was, wat HEELTEMAL te oud was om 'n baba te hê! Weer het hy gewonder, "Ons is nou selfs ouer as wat ons toe was. WANNEER sal dit ooit gebeur?"
Hy het ook onthou van die tyd nie, te lank gelede nie, toe die besoekers by sy tent opgedaag het en hom vertel het dat Sara 'n seun sou hê. Daardie keer was dit SARA was gelag het, omdat sy net nie kon glo dat sy ooit 'n baba sou kon hê nie, veral nie op HAAR ouderdom nie.
Abraham en Sara het dikwels gepraat oor hoe wonderlik dit sou wees om 'n seun te hê. Sara het baie tyd daaraan bestee om warm komberse en snoesige babaklere te maak. Abraham het een van sy diensknegte 'n klein wiegie laat maak. Hulle was oorweldig met blydskap en opgewondenheid, terwyl hulle beplan en voorberei het vir die koms van hulle nuwe baba.
Dit het gebeur NET SOOS GOD BELOWE HET. 'n Oulike klein baba seuntjie was vir Abraham en Sara gebore. Abraham het die baba Isak genoem, wat lag beteken. Die baba het baie blydskap en gelag vir Abraham en Sara gebring. Hulle het baba Isak baie, baie liefgehad. Hulle was so bly dat God sy belofte gehou het.
Wat wou Abraham meer as enigiets anders gehad het?
Wat het God vir Abraham gesê om te tel?
Hoeveel nasate het God vir Abraham belowe?
Waarom het Sara gedink sy sou nooit 'n baba hê nie?
Wat het Abraham die baba genoem?
Wat beteken die naam "Isak"?
God hou altyd sy beloftes.
" . . . in jou sal al die geslagte van die aarde geseën word" (Génesis 12:3).
Liewe God, dankie vir al die beloftes wat U vir ons in u Woord,
die Bybel, gegee het. Help ons om te onthou
dat selfs as iets onmoontlik lyk,
sal niks vir U te moeilik wees nie en U sal altyd
U beloftes sou.